
Република Србија
Повереник за информације 
од јавног значаја и заштиту података о личности


[bookmark: _Hlk45794121][bookmark: _Hlk13140268]На основу члана 34. Закона о слободном приступу информацијама од јавног значаја („Службени гласник РС”, бр. 120/04, 54/07, 104/09, 36/10 и 105/21), члана 73. став 3. Закона о заштити података о личности ( „Службени гласник РС“, број 87/18), члана 49. став 3. Закона о државним службеницима („Службени гласник РС”, бр. 79/05, 81/05-исправка, 83/05-исправка, 64/07, 67/07-исправка,116/08 и 104/09, 99/14, 94/17, 95/18, 157/20, 142/22 и 13/25-одлука УС и 19/25), чл. 4. став 3, чл. 5. ст. 3. и  4. и чл. 6. и 7. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19 и 67/21) и члана 3. ст. 1. и 3.  Правилника о попуњавању радних места у Служби Повереника за информације од јавног значаја и заштиту података о личности број: 021-00-17/2021-04 од 15. октобра 2021. године, Одлуке о попуњавању извршилачког радног места у Стручној служби Повереника за информације од јавног значаја и заштиту податка о личности број: 112-00-24/2025-04 од 24. априла 2025. године, оглашава се

ЗА ПОПУЊАВАЊЕ ИЗВРШИЛАЧКОГ РАДНОГ МЕСТА 
I  Датум оглашавања: 28. април 2025. године.  
Датум истека рока за пријављивање је 06. мај 2025. године.

[bookmark: _Hlk63331974]II  Орган у коме се радно место попуњава: Повереник за информације од јавног значаја и заштиту података о личности, Београд, Булевар краља Александра бр. 15. 

III  Радно место које се попуњава: 

1) за припрему извештаја, Одсек за извештавање, Сектор за извештавање и аналитичке послове, одређено под редним бројем 88. чланом 57. Правилника о унутрашњем уређењу и систематизацији радних места у Стручној служби Повереника за информације од јавног значаја и заштиту података о личности број: 110-00-1/2022-04 од 18. фебруара 2022. године, звање виши саветник, 1 извршилац;

ОПИС ПОСЛОВА:
[bookmark: _Hlk149900836]Учествује у припреми годишњих и посебних извештаја које Повереник подноси у законом прописаним случајевима; прикупља извештаје и анализе других домаћих и страних институција, истраживачких организација и организација које се баве заштитом права из делокруга Повереника; у сарадњи са руководиоцем Писарнице прати размену информатичких података између база информационих система Повереника и Писарнице Повереника; учествује у поступку одређивања различита мерила за аналитичку обраду података из база информационих система Повереника ради припреме извештаја Повереника; учествује у поступцима у којима се предлажу мере за унапређење база информационих система Повереника; обавља и друге послове по налогу непосредно претпостављеног.
УСЛОВИ:
Стечено високо образовање из научне односно стручне области у оквиру образовно научног поља друштвено-хуманистичких или техничко – технолошких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање седам година радног искуства у струци, положен државни стручни испит.

IV Трајање радног односа: Радни однос се заснива на неодређено време.

V  Државни службеници који имају право да учествују на интерном конкурсу за попуну извршилачких радних места: Право да учествују на интерном конкурсу за попуну извршилачких радних места имају само државни службеници запослени у Стручној служби Повереника.     

[bookmark: _Hlk35082165]VI  Фазе изборног поступка и учешће кандидата: 
[bookmark: _Hlk13576251][bookmark: _Hlk13225871]Изборни поступак спроводи се из више обавезних фаза у којима се проверавају посебне функционалне компетенције и фазе у којој се спроводи интервју са комисијом. 
Кандидатима који учествују у изборном поступку прво се проверавају посебне функционалне компетенције.
1. Провера посебних функционалних компетенција:

Са кандидатима који буду уврштени на листу кандидата са којима се спроводи изборни поступак врши се провера посебних функционалних компетенција, и то за радно место под редним бројем:
1) Посебне функционалне компетенције у одређеној области рада, по областима знања и вештина: Послови односа с јавношћу 1) управљање односима с јавношћу; 2) односе с медијима; 3) методологију и алате за прикупљање и анализу података; 4) медијску писменост; 5) интегрисане маркетинг комуникације; 6) менаџмент догађаја; 7) кризни менаџмент; 8) заштиту података о личности- провера ће се вршити разговором и усменом симулацијом; Стручно-оперативни послови: 1) методе и технике опсервације, прикупљања и евидентирања података; 2) технике обраде и израде прегледа података; 3) методе анализе и закључивања о стању у области; 4) поступак израде стручних налаза; 5) методе и технике израде извештаја на основу одређених евиденција; 6) технике израде општих, појединачних и других правних и осталих аката; 7) облигационе односе; 8) имовинско-правне односе- провера ће се вршити разговором и усменом симулацијом;  
[bookmark: _Hlk149901214]Посебне функционалне компетенције за одређено радно место по областима знања и вештина: Прописи и акти из надлежности органа - Закон о слободном приступу информацијама од  јавног значаја и Закон о заштити података о личности - провера ће се вршити разговором и усменом симулацијом; Страни језик – познавање енглеског језика провера ће се вршити писмено – путем теста.
2. Интервју са комисијом и вредновање кандидата:
Са кандидатима који су доказали поседовање посебних функционалних компетенција обавиће се интервју у циљу провере мотивације за рад и прихватања вредности државних органа.
	
VII  Рок за подношење пријава: рок за подношење пријава је 8 дана и почиње да тече наредног  дана од дана објављивања на  интернет презентацији и огласној табли Повереника. 

VIII   Пријава на конкурс: Пријава на интерни конкурс врши се на обрасцу пријаве који се може преузети на званичној интернет презентацији Повереника и који је доступан на огласној табли, у писарници Службе Повереника за информације од јавног значаја и заштиту података о личности и код лица одређеног овим огласом за давање обавештења.
Приликом предаје пријаве на интерни конкурс пријава добија шифру под којом подносилац пријаве учествује у даљем изборном поступку. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.
Шифра пријаве уноси се у образац пријаве након што комисија састави списак кандидата међу којима се спроводи изборни поступак. 

IX  Адреса на коју се подносе пријаве: Пријава на јавни конкурс мора бити својеручно потписана и може се поднети поштом или непосредно на адресу Повереник за информације од јавног значаја и заштиту података о личности, 11000 Београд, Булевар краља Александра бр. 15, са назнаком „За интерни конкурс”. 

X Лице које је задужено за давање обавештења: Љиљана Стоиљковић, телефон 011/34 08 945.

XI  Општи услови за запослење: држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци. 

XII  Докази које прилажу кандидати који су успешно прошли фазе изборног поступка пре интервјуа са Конкурсном комисијом: оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о радном искуству у струци (потврде, решења, уговори и други акти из којих се може утврдити на којим пословима и са којом стручном спремом је стечено радно искуство).
Кандидати који су успешно прошли фазе изборног поступка пре интервјуа са конкурсном комисијом биће позвани да, у року од пет радних дана од дана пријема обавештења, доставе наведене доказе који се прилажу у конкурсном поступку. Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на наведену адресу за подношење пријаве.
Сви докази који се прилажу морају бити на језику и писму који је у службеној употреби државних органа Републике Србије, тако да се уз исправу састављену на страном језику прилаже прописани оверен превод на српски језик.
Сви докази прилажу се у оригиналу или овереној фотокопији код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао).
 Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Одредбом члана 9. и члана 103. Закона о општем управном поступку („Службени гласник РС“, бр. 18/2016 и 95/18-аутентично тумачење) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама. Потребно је да учесник конкурса, у обрасцу пријаве на конкурс наведе за коју се од предвиђених могућности опредељује, да орган прибави податке о којима се води службена евиденција или да ће то кандидат учинити сам.

XIII  Место рада: Београд, Булевар краља Александра бр. 15
  


XIV  Датум и место  провере компетенција учесника у изборном поступку:
[bookmark: _Hlk13227440]Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о интерном конкурсу, на основу података наведених у обрасцу пријаве на конкурс, изборни поступак ће се спровести почев од 12. маја 2025. године, у просторијама Службе Повереника за информације од јавног значаја и заштиту података о личности у Београду, Булевар краља Александра бр.15, канцеларија 415, о чему ће учесници конкурса бити обавештени на контакте (електронску адресу и/или бројеве телефона), које наведу у својим пријавама. Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електронске адресе), које наведу у својим пријавама.
Напомена:
Неблаговремене, недопуштене, неразумљиве или непотпуне пријаве биће одбачене решењем. 
Овај оглас објављује се на интернет презентацији и огласној табли Повереника за информације од јавног значаја и заштиту података о личности.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

